'இதுமுடிய இதுசெய்வாய்' என்று கூறி ஏற்றமுடி வைச்செய்யும் ஆற்ற லுள்ளாள்!  ஆத்தாவின் துணைவர்யார்? அறியேன்" என்றான் ஆனமட்டும் உளவறிய எண்ணி நீலன்! கூத்தாடிப் பிழைப்பார்போல் தோன்று கின்றார், குடிசையிலே அப்பொருளும் கண்டேன் என்றாள். பார்த்தாயா என்னென்ன உடைகள் என்றான், படைமறவர் உடை, இந்த வைய வாழ்வை நீத்தாரின் உடை,பலவும் கண்டேன் என்றாள். நீசொல்லும் வீரப்பர் எங்கே என்றான்.  "போவிரைவில்" என்றுரைத்தாள் ஆத்தா! அன்னோர் போய்விட்டார் எமைவிட்டே எந்த ஊர்க்கோ! வாவிரைவில் என்றுரைத்தால் வருவார் போலும்! மறுத்துரையார் ஆத்தாவின் மொழியை என்றாள். தீவிரைவில் கொல்லுதல்போல் பூதம் வந்து தெருவாரைக் கொல்லுவதால் என்றன் அன்பே